**Anexa nr.1**

la ordinul ministrului mediului, apelor și pădurilor nr..........

Constituirea, componența și Regulamentul de organizare și funcționare ale Comisiei de atestare

Art. 1

1. Se înființează Comisia de atestare, denumită în continuare Comisie, care funcţionează în cadrul asociaţiei profesionale din domeniul protecţiei mediului, recunoscută la nivel național și desemnată de Ministerul Mediului, Apelor și Pădurilor ca entitate publică de atestare.
2. Comisia se constituie din cel puțin 5 specialiști cu expertiză recunoscută în domeniul protecției mediului, selectați de asociația profesională din domeniul protecției mediului în cadrul căreia funcționează Comisia, pentru fiecare sesiune de evaluare în funcție de solicitările specifice existente.
3. În functie de domeniile de expertiză şi de tipul de studii de mediu pentru care se solicită atestarea, în cadrul Comisiei pot fi cooptaţi specialiști din diferite sectoare tehnice, din alte instituții/ministere cu răspunderi specifice domeniului solicitat, sau din mediul academic, care pot sprijini Comisia în analizarea cererilor de atestare și luarea deciziei, dacă se consideră necesar.
4. Comisia este condusă de un președinte, ajutat de un vicepreședinte desemnați de asociația profesională din domeniul protecției mediului în cadrul căreia funcționează Comisia.
5. În urma derulării procesului de evaluare a candidaților și luând în considerare îndeplinirea condiţiilor şi criteriilor solicitate pentru atestare, Comisia decide eliberarea unui Certificat de atestare.
6. Ministerul Mediului, Apelor şi Pădurilor și Agenţia Naţională pentru Protecţia Mediului vor desemna fiecare câte maxim 5 reprezentanți, iar Inspectoratul General pentru Situaţii de Urgenţă va desemna 1-2 reprezentanţi, din direcţiile de specialitate, cu atribuții în domeniile în care se face solicitarea.
7. Reprezentanții Ministerului Mediului, Apelor şi Pădurilor, Agenţiei Naţională pentru Protecţia Mediului și Inspectoratului General pentru Situaţii de Urgenţă pot participa la ședințele Comisiei în calitate de observatori.

Art. 2

Comisia se întruneşte ori de câte ori este necesar şi în funcţie de numărul solicitărilor primite.

Art. 3

(1) Comisia stabileşte domeniile de expertiză pentru care se acordă atestarea și tipurile de studii.

(2) Deciziile Comisiei se adoptă prin vot deschis cu majoritate simplă. Pentru luarea deciziei este obligatorie prezenţa a cel puţin jumătate plus unu din totalul membrilor Comisiei.

(3) Dezbaterile şi deciziile Comisiei se consemnează în registrul de procese-verbale special constituit.

(4) Comisia invită la dezbatere reprezentanţii Ministerului Mediului, Apelor şi Pădurilor, Agenţiei Naţională pentru Protecţia Mediului și/sau Inspectoratului General pentru Situaţii de Urgenţă şi poate invita specialiţti astfel cum sunt definiţi la art 1 alin (3). Observatorii şi invitaţii nu au drept de vot.

(5) Comisia asigură funcționarea corectă, eficientă și promptă a procesului de atestare.

(6) Comisia ia decizii cu privire la:

(a) admiterea ori respingerea cererilor de atestare a persoanelor fizice sau juridice, în funcţie de îndeplinirea condiţiilor și criteriilor prevăzute în prezentul ordin;

(b) suspendarea şi/sau anularea certificatului de atestare

(7) Comisia răspunde la orice solicitare de informare/informații care ii este adresată de către autoritatea publică centrală pentru protecția mediului.

(8) Comisia stabilește formulare specifice și modul de transmitere a documentelor de solicitare prin afișarea acestora pe pagina proprie a asociației profesionale desemnate de Ministerul Mediului, Apelor și Padurilor.

(9) Şedinţele Comisiei nu sunt publice.

Art. 4

(1) Atribuţiile preşedintelui Comisiei sunt următoarele:

(a) emite decizii;

(b) coordonează activitatea Comisiei şi a secretariatului acesteia;

(c) aprobă programarea şedinţelor Comisiei;

d) conduce lucrările şedinţelor Comisiei

(e) semnează certificatele de atestare şi corespondenţa Comisiei

(f) reprezintă Comisia în relaţia cu entităţi/instituţii publice sau în orice alte situaţii.

(2) Vicepreşedintele Comisiei îndeplineşte atribuţiile preşedintelui în lipsa acestuia.

Art.5

(1) Atribuţiile Secretariatului Comisiei sunt următoarele:

(a) planifică şi organizează, împreună cu preşedintele, activitatea Comisiei, stabilind datele de întrunire a acesteia;

(b) primeşte documentațiile de solicitare a atestării transmise/depuse de persoanele fizice și juridice şi păstrează evidenţa acestora;

(c) verifică documentaţiile de solicitare a atestării depuse şi completează o fișă de evaluare pentru fiecare dosar de atestare cu informații privind existenţa documentelor necesare şi îndeplinirea de către persoanele fizice şi juridice a condiţiilor si criteriilor specifice prevăzute de prezentul ordin în vederea atestării.

(d) asigură convocarea membrilor Comisiei şi a persoanelor fizice, respectiv a reprezentanţilor persoanelor juridice pentru participarea la şedinţele de atestare, programate pentru examinare;

(e) pregătește materialele necesare și pune la dispoziţia membrilor Comisiei documentele ce fac obiectul întrunirilor (pe suport hârtie sau electronic, după caz) în vederea deliberării.

(f) participa la şedinţele Comisiei şi la examinarea solicitanţilor

(g) întocmeşte şi păstrează procesele-verbale de şedinţă ale Comisiei;

(h) redactează Certificate de atestare, și le prezintă spre semnare preşedintelui Comisiei şi aplică elementul de siguranţă certificatului, respectiv timbru sec.

(i) redactează documentele Comisiei;

(j) ţine evidenţa certificatelor de atestare şi a celorlalte documente emise de Comisie;

(k) constituie baza de date a persoanelor fizice şi juridice care au obţinut certificat de atestare, în care înscrie datele de identificare a acestora, inclusiv informații cu privire la specialiştii atestaţi angajaţi, suspendarea/retragerea certificatelor de atestare şi actualizează ori de câte ori este nevoie informaţiile respective;

 (l) păstrează si aplica timbrul sec al Comisiei de atestare.

 (m) constituie Registrul experților atestati al cărui conţinut este de interes public, îl afișează pe pagina proprie de internet și asigură actualizarea acestuia.

(n) păstrează şi arhivează documentele depuse de solicitanţi precum şi documentele aferente reuniunilor Comisiei.

(o)îndeplinește orice alte sarcini stabilite în cadrul şedinţelor dispuse de preşedinte sau, în absenţa acestuia, de către vicepreşedinte.

Art. 6

(1) Comisia de etică și arbitraj este organizată la nivelul asociației profesionale în domeniul protecției mediului recunoscută la nivel național şi desemneată de Ministerul Mediului, Apelor, și Pădurilor și are drept scop analizarea contestațiilor formulate cu privire la atestare.

(2) Comisia de etică și arbitraj funcționează în baza unui regulament elaborat de asociația profesională și are în responsabilitate verificarea respectării codului de etică de către toți membrii asociației, inclusiv în ceea ce privește activitatea secretariatului și a Comisiei.

(3) Comisia de etică și arbitraj verifică deontologia profesională a experților atestați pe durata activității acestora.

(4) În toate cazurile în care este solicitată, Comisia de etică și arbitraj emite recomandări care fundamentează deciziile Comisiei.

(5) În cazul în care persoana care s-a adresat Comisiei de etică și arbitraj nu este mulțumită de soluționarea contestației depuse, poate formula plângere la instanţa judecătorească competentă, potrivit legii.

**Anexa nr.2**

la ordinul ministrului mediului, apelor și pădurilor nr..........

Cerințele necesare pentru desemnarea asociațiilor profesionale din domeniul protecției mediului

Art.1. Asociația profesională în domeniul protecției mediului în cadrul căreia poate funcționa Comisia trebuie să îndeplinească următoarele condiții:

1. să fie de utilitate publică;
2. să facă dovada deținerii unui certificat ISO 14000 sau echivalent
3. să aibă activitate neîntreruptă, cel puțin în ultimii 3 ani;
4. să activeze la nivel național;
5. să aibă acorduri de colaborare/cooperare cu alte organizații de profil, instituții publice, instituții de învățământ, etc
6. să dețină patrimoniu, logistică, membrii și personal angajat
7. să dovedească realizarea obiectivelor statutare și/sau sa prezinte scrisori de susținere și/sau recomandare din partea unor instituții sau organizații care activează în domeniul protecţiei mediului.

Art. 2

(1) Asociațiile profesionale care pot face dovada respectării condițiilor de la art. 1 solicită Ministerului Mediului, Apelor și Pădurilor desemnarea ca asociație în cadrul cărei poate funcționa Comisia.

(2) Solicitarea de desemnare se depune la sediul autorității publice centrale pentru protecția mediului și este însoțită de următoarele documente:

1. un raport din care să rezulte îndeplinirea condițiilor prevăzute la art. 1
2. regulamentul de organizare și funcționare a Comisiei;
3. componența Comisei, CV-urile membrilor propuşi și declaraţia referitoare la conflictual de interese, dacă este cazul ( calitatea de membru în Comisie este incompatibilă cu cea de expert atestat);
4. procedura/planul de examinare, inclusiv sistemul de punctare;
5. codul de etică, regulamentul de organizare și functionare și componența nominală a Comisiei de etică și CV-urile acestora.

Art. 3

(1) Autoritatea publică centrală pentru protecția mediului, prin direcția de specialitate cu atribuții în domeniul legislației orizontale, analizează conținutul documentației, solicită informații suplimentare sau completări, după caz și propune desemnarea asociației profesionale ca asociație profesională în cadrul căreia poate funcționa Comisia.

(2) În luarea deciziei, autoritatea publică centrală pentru protecția mediului verifică, printre altele, calificarea membrilor comisiei de atestare, obiectivitatea, claritatea și exigența procedurii/planului de examinare propus de asociația profesională solicitantă.

Art. 4

(1)Desemnarea asociației se face prin decizia secretarului de stat cu atribuții în coordonarea direcției de specialitate care gestionează domeniul legislației orizontale din cadrul autorității centrale pentru protecția mediului și se comunică solicitantului.

(2)Ministerul Mediului, Apelor și Pădurilor publică pe site-ul propriu lista asociațiilor profesionale din domeniul protecției mediului care îndeplinesc condițiile pentru înființarea și funcționarea Comisiei de atestare .

(3)Ministerul Mediului, Apelor și Pădurilor desemnează, în termen de maximum 30 de zile calendaristice de la intrarea în vigoare a prezentului ordin, reprezentanți din direcțiile de specialitate cu atribuții în implementarea legislației naționale privind reglementarea din punct de vedere a protecției mediului, ai structurii proprii și reprezentanți ai direcțiilor de specialitate din Agenția Națională pentru Protecția Mediului, în calitate de observatori ai procesului de atestare și comunică asociației profesionale numele și datele de contact ale acestora.

Art. 5

(1)Pentru simplificarea procedurii și reducerea efortului persoanelor fizice şi juridice care solicită atestarea competențelor, asociația profesională desemnată pune la dispoziția candidaților o platformă electronică care să asigure evaluarea on - line a cunoştinţelor referitoare la prevederile legale necesare obţinerii certificatului de atestare

(2) Comisia poate solicita, după caz, și examinarea în persoană a candidaților.

**Anexa nr.3**

la Ordinul ministrului mediului, apelor și pădurilor nr..........

Condițiile de elaborare a studiilor de mediu si criteriile de atestare

Art. 1.

(1) Raportul de mediu (denumit în continuare RM), raportul privind impactul asupra mediului (denumit în continuare RIM), bilanţul de mediu (denumit în continuare BM), raportul de amplasament (denumit în continuare RA), raportul privind situatia de referinta (denumit in continuare RSR), raportul de Securitate (denumit în continuare RS) şi studiul de evaluare adecvată (denumit în continuare EA), denumite studii de mediu, se elaborează de către persoane fizice şi juridice care au obținut un certificat de atestare.

(2) Conţinutul-cadru al studiilor prevăzute la art. 1 este cel stabilit prin legislaţia specifică privind evaluarea de mediu, evaluarea impactului asupra mediului, realizarea bilanţurilor de mediu, prevenirea şi controlul integrat al poluării rezultate din activităţile industriale, controlul accidentelor în care sunt implicate substanţe periculoase şi evaluarea adecvată.

(3) Persoanele fizice şi juridice atestate au obligaţia să desfăşoare activităţile numai în domeniile de expertiză şi tipurile de studii pentru care au fost atestate, cu respectarea dispoziţiilor legale, precum şi a metodologiilor si, continutului cadru prevazut in legislatia specifica si/sau in deciziile Comisiei Europene.

Art.2

(1) Atestarea persoanelor fizice și juridice pentru realizarea studiilor prevăzute la art.1 alin (1) din prezenta anexă are drept scop asigurarea premiselor pentru îndeplinirea cerinţelor tehnice, calitative şi de integralitate solicitate de autoritatea competentă pentru protecția mediului în cadrul procedurilor de emitere a actelor de reglementare.

(2) Persoanele fizice se atestă pentru maxim două din domeniile de expertiză din Anexa nr.4 dintre care unul poate fi unul din subdomeniile prevazute la punctul f) din Anexa nr.4.

Art. 3

 (1) În vederea elaborării studiilor de mediu, persoanele fizice pot fi atestate pentru două niveluri de atestare, nivel asistent și nivel superior.

(2) Persoanele fizice atestate pentru nivelul asistent vor fi persoanele cu cea mai mică experienţă și se vor numi “experți atestați - nivel asistent”.

(3) Persoanele fizice atestate pentru nivelul superior vor fi persoanele cu experiență demonstrată prin documentația depusă și se vor numi “experți atestați – nivel superior”. Persoanele fizice atestate – nivel superior pot fi coordonatori ai unei echipe de experți atestați care elaborează studii de mediu.

(4) Valabilitatea certificatelor de atestare este de 1 an pentru “experți atestați - nivel asistent” și de 5 ani pentru “experţi atestați – nivel superior”.

Art. 4

(1) Persoanele fizice care solicită atestarea trebuie să îndeplinească în mod cumulativ următoarele condiţii și criterii:

1. să aibă studii universitare de licență și master sau echivalent (studii de lunga durata de 4 sau 5 ani)
2. să aibă o experienţă dovedită ca și colaborator la elaborarea a cel puțin 1 studiu pe tipul/domeniul de atestare solicitat pentru expert atestat - nivel asistent și de cel puțin 1 studiu în calitate de elaborator, pentru expert atestat –nivel superior;
3. să facă dovada pregătirii profesionale continue în domeniu (participare la cursuri, seminarii, conferințe, etc.)

(2) Specializarea sau domeniul studiilor universitare de licență, master sau echivalent solicitată trebuie să fie în concordanță cu domeniul pentru care solicită atestarea

 (3) Persoanele fizice care au condamnari penale definitive pentru fapte care au legatură cu exercitarea calității lor de elaboratori de studii de mediu/experți atestati nu pot solicita atestarea în conformitate cu prevederile prezentului ordin, pănă la împlinirea termenului de reabilitare.

Art. 5

(1) Atestarea persoanelor juridice care pot elabora studii de mediu este condiţionată de angajarea unor experți care dețin un certificate de atestare emis în condițiile prevederilor prezentului ordin.

(2) Certificatul de atestare pentru persoana juridică se eliberează pentru tipurile de studii și domeniile pentru care sunt atestați angajații permanenți ai persoanei juridice.

Art.6

(1) În vederea atestării, persoanele juridice trebuie să îndeplinească, în mod cumulativ, următoarele condiţii și criterii:

 a) să fie constituite şi să funcţioneze în condiţiile legii;

 b) să aibă înscris în statut obiectul de activitate corespunzător domeniului în care solicită atestarea, conform Clasificării activităţilor din economia naţională - CAEN Rev. 3, respectiv 7112 - Activităţi de inginerie şi consultanţă tehnică legate de acestea.

c) să aibă cel putin 2 angajaţi cu contract individual de muncă pe durată nedeterminată persoane fizice atestate conform prezentului ordin;

d) să deţină mijloacele tehnice/informatice de tipul software, baze de date specializate necesare realizarea studiilor de mediu pentru care solicită atestarea, în conformitate cu legislația în vogoare;

e) să facă dovada pregătirii profesionale continue în domeniu pentru echipa de specialisti declarata (participare la cursuri, seminarii, conferințe, etc.)

 (2) Persoanele juridice ai caror administratori sau experti atestati pe baza cărora s-a obținut atestarea au suferit condamnări penale definitive nu pot solicita atestarea în conformitate cu prevederile prezentului ordin, până la împlinirea termenului de reabilitare a administratorului/expertului din cauza căruia s-a instituit interdicția.

Art.7

(1) Persoanele juridice se atestă pe domeniul și nivelul de atestare al persoanelor fizice angajate cu contract individual de muncă pe perioada nedeterminată.

(2) Prin angajarea pe perioadă nedeterminată a altor persoane fizice atestate pe domenii diferite, altele decat cele de la alin (1), persoanele juridice pot solicita atestarea pentru acele domenii pentru care persoanele fizice nou angajate sunt atestate.

(3) Certificatul de atestare pentru un anume tip de studii și domenii este valabil doar pe durata în care persoana juridică are în structura de personal experții atestați corespunzător.

Art. 8

1. Persoanele fizice si juridice rezidente într-un alt stat membru al Uniunii Europene sau in spatiul economic european care intenționează să elaboreze studii de mediu prevazute la art.1 pe teritoriul României, trebuie sa indeplineasca urmatoarele conditii:
2. este cetatean/are sediul într-un stat membru al Uniunii Europene sau in spatiul economic european;
3. are dreptul de a elabora studiile de mediu în conformitate cu reglementările unui stat membru al Uniunii Europene şi fac dovada acestui drept prin prezentarea unor documente emise în acest sens.

(2) Persoanele fizice si juridice prevazute la alin(1) notifică intenția de a elabora studii de mediu pe teritoriul României, la autoritatea publică centrală pentru protecția mediului. Notificarea este însoțită de documentele doveditoare îndeplinirii condițiilor de la alin(1), care se înaintează traduse în limba română de un traducător autorizat.

 (3) Verificarea legalităţii documentelor depuse în vederea atestării se realizează cu celeritate de catre direcția cu atribuții în domeniul legislației orizontale din cadrul autoritătii publice centrale pentru protecția mediului care transmite solicitarea către autorităţile competente din statul membru al Uniunii Europene (UE) sau Spaţiului Economic European în cauză, prin intermediul sistemului IMI (Sistemul de informare în cadrul pieţei interne), în conformitate cu prevederile Ordonanţei de urgenţă a Guvernului nr. 49/2009 privind libertatea de stabilire a prestatorilor de servicii şi libertatea de a furniza servicii în România.

 (4) După primirea răspunsului din partea autoritătilor statului membru al Uniunii Europene sau din statul din Spaţiul Economic European în cauză, acesta va fi transmis către Comisia de atestare, în scopul stabilirii competentelor persoanei fizice sau juridice care dorește să elaboreze studii de mediu pe teritoriul României.

(5) Comisia de atestare informează în scris autoritatea publică centrală pentru protecția mediului și persoana fizică sau juridică cu privire la competențele stabilite si înscrierea acestora într-o listă a persoanelor fizice şi juridice rezidente într-un alt stat membru al Uniunii Europene care desfăşoară activităţi de elaborare a studiilor pentru protecţia mediului pe teritoriul României.

(6) Lista prevăzută la alin. (5) este un document public și se afișează în pagina de web a Ministerului Mediului, Apelor și Pădurilor și a asociației profesionale.

Art. 9

(1) În vederea obţinerii certificatului de atestare, solicitanții au obligaţia de a depune la sediul asociatiei sau electronic, următoarele:

 **A** . **Persoanele fizice**

1. cerere de atestare,
2. curriculum vitae care cuprinde informaţii privind pregătirea, experienţa relevantă pentru domeniile de expertiza solicitate,
3. lista studiilor de mediu elaborate sau lucrate în colaborare, din care să rezulte experiența corespunzătoare domeniului pentru care se solicită atestarea;
4. copii ale actelor de studii și titlurilor ştiinţifice, dupa caz;
5. asociațiile profesionale în care este înscrisă persoana fizică, dacă este cazul;
6. dovada pregătirii profesionale continue în domeniu (participare la cursuri, seminarii, conferințe, etc.)

**B. Persoanele juridice**

1. cerere de atestare
2. curriculum vitae care cuprinde informaţii privind pregătirea, experienţa relevantă pentru domeniile de atestare solicitate, pentru fiecare membru al echipei de specialisti angajati din cadrul persoanei juridice;
3. lista studiilor de mediu realizate in domeniile pentru care se solicita atestarea;
4. copii de pe contractele individuale de munca pe durata nedeterminata ale angajatilor atestati, tinand seama de prevederile art. 6 alin(1), lit c);
5. asociațiile profesionale în care este înscrisa persoana juridica, dupa caz;
6. documente doveditoare ale pregatirii profesionale continue în domeniu, ale personalului angajat declarat (participare la cursuri, seminarii, conferințe, etc.)
7. Documentele depuse în copie, prevazute la alin (1), punctul A vor fi certificate pentru conformitate prin semnatură si stampilă de către reprezentantul legal al persoanei juridice

Art. 10- Prezentarea incompletă a documentaţiei prevăzute la art. 9 alin. (1), lit. A sau lit .B după caz, din prezenta anexă, sau necompletarea acesteia până la data organizării şedinţei de atestare determină respingerea cererii de atestare a persoanei fizice sau juridice respective.

Art. 11- (1) Dupa primirea documentatiei prevăzute la art.9, Secretariatul Comisiei verifică documentaţiile de solicitare a atestării şi completează o fișă de evaluare pentru fiecare dosar de atestare cu informații privind existenţa documentelor necesare şi îndeplinirea de către persoanele fizice şi juridice a condiţiilor și criteriilor specific, prevăzute de prezentul ordin.

Art. 12

1. Examinarea persoanei fizice sau persoanei juridice se realizează conform Planului de examinare și sistemului de punctare stabilit de Comisie.
2. Rezultatul examinării - admis/respins - se consemnează în procesul-verbal al şedinţei.

(3) În urma analizarii documentelor prezentate de persoana fizică/juridică şi a examenului susținut, Comisia stabileşte tipurile de studii și domeniile sau dupa caz, subdomeniile pentru care se emite certificatul de atestare.

(4) Lista cu candidaţii admişi/respinşi se afişează pe pagina de web a asociației, în termen de 48 de ore de la intrunirea comisiei.

(5) În cazul în care experiența solicitantului se limitează la anumite subdomenii, cum ar fi: evaluarea si gestionarea zgomotului, evaluarea si gestionarea calitatii aerului, schimbari climatice, alte domenii specifice considerate relevante în circumstanțe specifice, Comisia decide atestarea pentru aceste subdomenii.

(6) Comisia emite un certificat personalizat, având ca element de siguranță – timbrul sec -, modelul certificatului de atestare este prevăzut îm Anexa nr.5 din prezentul ordin.

 (7) Registrul experților atestați cuprinde informaţii referitoare la aceștia (nume, prenume, adresa, cod fiscal), tipul studiilor de mediu, domeniile și subdomeniile de expertiză, după caz, pentru care este emis certificatul de atestare, valabilitatea certificatelor de atestare, precum şi menţiunile privind respingerile studiilor de mediu, notificate Comisiei de atestare de către autorităţile competente pentru protecţia mediului.

(8) Registrul expertilor atestați include și înscrierea informațiilor privind reinnoirea, suspendarea sau anularea certificatelor de atestare

(9) În cazul în care persoana fizică sau persoana juridică este nemulțumită de decizia Comisiei, în termen de 10 zile calendaristice de la comunicarea rezultatelor, aceasta poate formula o contestație pe care o adresează Comisiei de etică și arbitraj, care funcționează în cadrul asociației profesionale.

(10) Dupa analizarea contestației Comisia de etică și arbitraj formulează recomandări care fundamentează decizia Comisiei de atestare.

(11) Cu 30 de zile calendaristice înainte de expirarea valabilitătții certificatului, persoana fizica sau juridică atestată notifică Comisia pentru reînnoirea valabilității certificatului.

Art.13

Expertii înscriși în Registrul expertilor atestati sunt responsabili de calitatea si obiectivitatea informatiilor furnizate in studiile de mediu realizate care stau la baza emiterii actelor de reglementare.

 Art.14

(1) Tarifele pentru obtinerea/reinnoirea certificatului de atestare pentru persoane fizice si juridice se stabilesc de catre asociatia profesională prin Regulament intern.

(2) Asociatia profesională asigură, în condiţiile legii, susţinerea financiară şi spaţiul pentru desfăşurarea activităţii Comisiei.

 (3) Cheltuielile pentru funcţionarea Comisiei, editarea certificatelor de atestare, remunerația membrilor Comisiei/invitaților/observatorilor, remunerația sercretariatului Comisiei, sunt în responsabilitatea Asociației profesionale desemnate.

ART. 15

(1) Suspendarea sau anularea, după caz, a certificatului de atestare se dispune prin decizie a preşedintelui Comisiei, în urma analizei din cadrul şedinţei acestei Comisii, pe baza informatiilor primite din partea autorităților de mediu MM/ANPM/ANANP/APM sau a documentelor din care rezultă neîndeplinirea condițiilor prezentului ordin ori în temeiul punerii în mişcare a unei acţiuni penale împotriva persoanei atestate.

(2) Certificatul de atestare al persoanei fizice sau juridice se suspendă în următoarele cazuri:

 a) când persoana fizică sau juridică certifică/semnează, respectiv realizează studii de mediu fără să respecte metodologiile, reglementările şi normele tehnice în vigoare. Perioada suspendării este de 6 luni;

 b) când persoana fizică sau juridică nu îndeplineşte condiţiile prevăzute la art.4 alin (1) sau art.6 alin(1). Perioada suspendării durează până când persoana fizică sau juridică face dovada îndeplinirii condiţiilor menţionate, prin transmiterea documentelor necesare la Comisia de atestare;

 c) când împotriva persoanei atestate s-a pus în mişcare o acţiune penală în legătură cu activitatea pentru care a fost atestată. În acest caz suspendarea certificatului de atestare se dispune până la soluţionarea definitivă a cauzei.

Art. 16

Certificatul de atestare al persoanei fizice sau juridice se anuleaza în următoarele cazuri:

a) când autoritățile de mediu solicită trei completari ale unei studiu de mediu pentru nerespectarea cerințelor legislației specifice, sau pentru studiile de mediu care nu respectă solicitările autorităților competente de mediu formulate în cadrul procedurilor de reglementare;

b) când elaborarea studiilor de mediu s-a facut in afara domeniului/tipului de studiu acordat prin certificatul de atestare;

c) când expertul atestat a realizat pentru aceeași activitate/instalație atât proiectul sau etape din proiect, cât și studiul/studiile de mediu;

d) în cazurile în care au fost produse concluzii eronate de către expertul atestat, conducând la emiterea unor acte de reglementare care nu ar fi trebuit date.

e) când împotriva persoanei atestate s-a pus în mişcare o acţiune penală în legătură cu activitatea pentru care a fost atestată, până la împlinirea termenului de reabilitare.

**Anexa nr. 4**

la ordinul ministrului mediului, apelor și padurilor

Domenii de expertiză

Domeniile de expertiză sunt:

1. Agricultură, silvicultură și acvacultură

Punctul 1, lit. a)-g) din Anexa 2 a Legii nr 292/2018;

Punctul 17, lit.a)-c) din Anexa 1 a Legii nr 292/2018;

Punctul 6.6, lit.a)-c) din Anexa 1 a Legii nr 278/2013;

Domeniul Agricultura, silvicultura, pescuit si acvacultura din HG 1076/2004

1. Industria extractivă

Punctul 2, lit. a)-e) din Anexa 2 a Legii nr 292/2018;

Punctul 5, lit.a)-c) din Anexa 1 a Legii nr 292/2018;

Punctul 14 din Anexa 1 a Legii nr 292/2018;

Punctul 19 din Anexa 1 a Legii nr 292/2018;

Punctul 22 din Anexa 1 a Legii nr 292/2018;

Domeniul industrie, inclusiv activitatea de extractie a resurselor minerale din HG 1076/2004

1. Industria energetică

Punctul 3, lit. a)-f) si h)-j) din Anexa 2 a Legii nr 292/2018;

Punctul 2, lit.a) din Anexa 1 a Legii nr 292/2018;

Punctele 20-23 din Anexa 1 a Legii nr 292/2018;

Punctul 1 (1.1-1.4) din Anexa 1 a Legii nr 278/2013;

Punctul 6.9 din Anexa 1 a Legii nr 278/2013;

Punctul 16, lit.a)-b) din Anexa 1 a Legii nr 292/2018;

Domeniul industrie din HG 1076/2004

1. Energia nucleară

Punctul 2, lit.b), punctul 3 lit.a) si b) din Anexa 1 a Legii nr. 292/2018;

Punctul 3, lit. g) din Anexa 2 a Legii nr 292/2018;

Domeniul energie din HG 1076/2004

1. Producerea si prelucrarea metalelor

Punctul 4, lit.a)-k) din Anexa 2 a Legii nr 292/2018;

Punctul 4, lit.a) si b) din Anexa 1 a Legii nr 292/2018;

Punctul 2 (2.1-2.6) din Anexa 1 a Legii nr 278/2013;

Domeniul industrie din HG 1076/2004

1. Industria mineralelor

Punctul 5, lit.a)-f) din Anexa 2 a Legii nr 292/2018;

Punctul 3 (3.1-3.5) din Anexa 1 a Legii nr 278/2013[[1]](#footnote-1)~~;~~

Domeniul industrie din HG 1076/2004

1. Industria chimică

Punctul 6, lit.a)-f) din Anexa 1 a Legii nr 292/2018

Punctul 21 din Anexa 1 a Legii nr 292/2018

Punctul 6, lit.a-c) din Anexa 2 a Legii nr 292/2018

Punctul 11 lit.g) si h) din Anexa 2 a Legii nr 292/2018

Punctul 4 ( 4.1-4.6) din Anexa 1 a Legii nr 278/2013;

Domeniul industrie din HG 1076/2004

1. Industria alimentară

Punctul 7, lit.a)-i) din Anexa 2 a Legii nr 292/2018;

Punctul 6.4, lit. a), b), c) din Anexa 1 a Legii nr 278/2013;

Punctul 6.5 din Anexa 1 a Legii nr 278/2013;

Domeniul industrie din HG 1076/2004

1. Industria textilă, a pielăriei, a lemnului și hârtiei

Punctul 18, lit.a) si b) din Anexa 1 a Legii nr 292/2018;

Punctul 8, lit.a)-d) din Anexa 2 a Legii nr 292/2018;

Punctul 6, subpunctele 6.1-6.3 din Anexa 1 a Legii nr 278/2013;

Domeniul industrie din HG 1076/2004

1. Industria cauciucului: fabricarea si tratarea produselor pe baza de elastomeri

Punctul 9 din Anexa 2 a Legii nr 292/2018;

Punctul 4.1 lit.h)- i) din Anexa 1 a Legii 278/2013

Domeniul industrie din HG 1076/2004

1. Infrastructura
2. de transport ( aerian, rutier, feroviar, naval, inclusiv porturi)

Punctul 7, lit.a)-c) din Anexa 1 a Legii nr 292/2018;

Punctul 8, lit. a) si b) din Anexa 1 a Legii nr 292/2018

Punctul 10, lit.a) -f), lit.h) din Anexa 2 a Legii nr 292/2018;

Domeniul transport din HG 1076/2005

Domeniul dezvoltare regionala, amenajarea teritoriului si urbanism sau utilizarea terenurilor din HG 1076/2004

1. Gestionarea deseurilor

Punctele 9 si 10 din Anexa 1 a Legii nr 292/2018;

Punctul 11 lit.b), e) din Anexa 2 a Legii nr 292/2018;

Punctul 5(5.1-5.6) din Anexa 1 a Legii 278/2013;

Domeniul gestionarea deseurilor din HG 1076/2005

1. Gospodarirea apelor

Punctele 11,12,13 si 15 din Anexa 1 a Legii nr 292/2018;

Punctul 10, lit. f) lucrari de canalizare si lucrari impotriva inundatiilor, g), j), k), l), m) din Anexa 2 a Legii nr 292/2018;

Punctul 11, lit.c) si d) din Anexa 2 a Legii nr 292/2018;

Punctul 6.11 din Legea 278/2013

Domeniul gospodarirea apelor din HG 1076/2005

1. Turism si agreement

Punctul 12 punctele a)-e) din Anexa 2 a Legii 292/2018

Domeniul turism din HG 1076/2004

1. Alte domenii

Punctul 11, lit.a), f), h), i) din Anexa 2 a Legii 292/2018

Domeniul telecomunicatii din HG 1076/2004

1. Subdomenii ale studiilor de mediu

 - Evaluarea și gestionarea calității aerului, conform Legii nr.104/2011 și art.11 și 33 din HG nr.257/2015

 - Evaluarea și gestionarea zgomotului ambient, conform Legii nr.121/2019

 - Schimbari climatice conform Ghidurilor Comisiei Europene “Non-paper Guideliner for

 Project Managers: Making vulnerable investments climate resilient”

<https://circabc.europa.eu/ui/group/26370f9e-245c-4c09-8a75-68655a74875b/library/535afd8c-e8ef-4f44-afaf-cd98751d50eb/details>

1. Orice alte subdomenii solicitate sau identificate de Comisia de atestare

**Anexa nr. 5**

la ordinul ministrului mediului, apelor și padurilor

Model certificat de atestare

 ANTET ASOCIAȚIE\_\_\_\_\_\_\_\_\_ Certificare ISO\_\_\_\_\_\_\_\_\_

*COMISIA DE ATESTARE A PERSOANELOR FIZICE ŞI JURIDICE*

*CARE ELABOREAZĂ STUDII DE MEDIU*

***CERTIFICAT DE ATESTARE***

*pentru elaborarea studiilor de mediu – RM, RIM, BM, RSR, RA, RS, EA-*

***Cod numeric:*** *(se va înscrie numărul de cod atribuit*

*solicitantului, în baza de date privind atestarea)*

*În conformitate cu prevederile Legii nr. 292/2018  şi ale Ordinului Ministrului Mediului, Apelor si Padurilor nr. ...../....... …2020  pentru aprobarea condiţiilor de elaborare a studiilor de mediu, a criteriilor de atestare a persoanelor fizice și juridice, a componenței și Regulamentului de organizare şi funcţionare ale Comisiei de atestare,*

*În baza Deciziei nr..../........ privind desemnarea Asociației profesionale din domeniul protecției mediului ......( se inscrie numele asociației) emisă de Ministerul Mediului, Apelor și Pădurilor*

***Se atestă*** *(se va înscrie numele persoanei fizice/persoanei juridice)*

***cu domiciliul în:*** *(Se înscriu coordonatele persoanei fizice), CNP...............................................*

***cu sediul în:*** *(Se înscriu coordonatele persoanei juridice)*

***Codul fiscal nr.*** *..................., înregistrată în Registrul comerţului la nr. .......................................*

*ca ..............................(se va înscrie nivelul de atestare pentru persoana fizică şi persoana juridică) pentru efectuarea următoarelor studii de mediu, în domeniile şi/sau subdomeniile de expertiză acordate de Comisia de Atestare conform procesului-verbal nr. ......... din data de ....................:*

*RM RIM BM RSR RA RS EA*

**DOMENIUL/SUBDOMENIU:**

***Emis la data de:***

 ***Valabil până la data de:***

 *cu respectarea condiţiilor înscrise pe verso*

***PREȘEDINTE COMISIE DE ATESTARE***

*verso - Certificat de Atestare –*

*- Prezentul Certificat de Atestare poate fi utilizat numai de titular.*

*- Cu o lună înainte de expirarea termenului de valabilitate, titularul are obligaţia de a solicita reînnoirea Certificatului de Atestare.*

*- Prezentul Certificat de Atestare este valabil pentru persoanele juridice numai în condiţiile existenţei personalului declarat în formularul de cerere de atestare pe întreaga perioadă a valabilităţii lui. În situaţia în care intervin modificări în lista echipei de specialist declarata, în termen de 30 de zile persoana juridică anunţă Secretariatul tehnic al Comisiei de Atestare pentru o nouă evaluare. În caz contrar Certificatul de Atestare îşi pierde valabilitatea. (Prezenta condiţie se înscrie numai pe Certificatele de Atestare emise pentru persoana juridică).*

*- Responsabilitatea pentru corectitudinea celor înscrise în RM/RIM/BM/RSR/RA/RS/EA  revine în exclusivitate expertului atestat.*

*- Prezentul îşi pierde valabilitatea în condiţiile prevăzute de actele normative în vigoare.*

1. Azbestul a fost interzis pe teritoriul UE din 01.01.2005. [↑](#footnote-ref-1)